open-index/open-wikipedia-markdown huggingface dataset:
Øljusjøen kraftverk

**Øljusjøen kraftverk** er et pumpekraftverk som ligger om lag 1100 meter over havet. Det utnytter et fall på 220 meter fra reguleringsmagasin i Øljusjøen. Reguleringshøyde er mellom 1333 og 1307 moh.

Installert effekt er 48 MW i en francisturbin som er en kombinert turbin og pumpeturbin.  Netto midlere årsproduksjon er på 28 GWh.

Deler av året pumpes vann fra Eldrevatnet til Øljusjøen for lagring som dermed kan benyttes til kraftproduksjon på et senere tidspunkt.

Vannsituasjonen og prisforholdene i kraftmarkedet er avgjørende for når og hvor lenge pumpekraftverket kjøres. Ellers i året fungerer Øljusjøen kraftverk som et hvilket som helst annet kraftverk og produserer kraft av vannet i Øljusjøen.

## Referanser


## Kilder
* 
* NVE vannkraftdatabase
* Østfold energi
Erlend Grimstad

**Erlend Trygve Grimstad** (født 23. desember 1967) er en norsk politiker (Sp). Han er utdannet jurist og har bakgrunn fra næringslivet.

Grimstad var leder av Senterungdommen fra 1988–1989. Han var politisk rådgiver i Olje- og energidepartementet 1997–1999 og statssekretær i samme departement i Kjell Magne Bondeviks første regjering 1999-2000. Han var fra juni 2013 til regjeringsskiftet etter stortingsvalget i 2013 statssekretær i Landbruks- og matdepartementet. Grimstad var Senterpartiets førstekandidat fra Akershus ved stortingsvalget 2013.

Fra 14. oktober 2021 til 4. februar 2025 var han statssekretær for finansminister Trygve Slagsvold Vedum i Jonas Gahr Støres regjering.

## Referanser


## Eksterne lenker
* 
*
Enhetsformelen

**Enhetsformelen** er en trigonometrisk identitet som uttrykker Pytagoras’ læresetning ved hjelp av trigonometriske funksjoner. Sammen med formler for sum av to vinkler er den en av de grunnleggende sammenhengene mellom sinus og cosinus, som alle andre trigonometriske funksjoner kan utledes fra.

## Setningen

Enhetsformelen sier:

:\sin^2 \theta + \cos^2 \theta = 1.\!
(Merk at  betyr .

Hvis lengden av hypotenusen i en rettvinklet trekant er 1, så er lengden av katetene lik sinus og cosinus til en av vinklene. Derfor følger denne trigonometriske identiteten fra Pytagoras’ læresetning.

## Bevis og deres forhold til Pytagoras' setning

### Bevis basert på rettvinklede trekanter
De elementære definisjonene av sinus- og cosinusfunksjonene ut fra sidene i en rettvinklet trekant er:

:\sin \theta = \frac{\mathrm{motst}\overset\textrm{ende}}{\mathrm{hypotenus}}= \frac{b}{c}

:\cos \theta = \frac{\mathrm{hosliggende}}{\mathrm{hypotenus}} = \frac{a}{c} \ .

Enhetsformelen følger ved å kvadrere begge definisjonene over, og legge sammen; venstre side i identiteten blir da

:\frac{\mathrm{motst}\overset\textrm{ende}^2 + \mathrm{hosliggende}^2}{\mathrm{hypotenus}^2}

som ved Pytagoras' setning er lik 1. Merk imidlertid at denne definisjonen bare er gyldig for vinkler mellom 0 og π/2 radianer (ikke inklusive 0 og π/2) og beviser derfor ikke identiteten for alle vinkler. Verdier på 0 og π/2 bevises enkelt ved direkte evaluering av sin og cos for disse vinkler.

## Se også
*Enhetssirkel
*Potensrekke
*Differensialligning

## Noter og referanser


## Eksterne lenker
* En interaktiv illustrasjon av enhetsformelen
DS «Utstein»

**DS «Utstein»** var et lasteskip bygget ved Nylands mekaniske verksted som byggenummer 72. Hun ble levert til A/S Utstein ved Holdt & Isachsen, Stavanger i mai 1890.

## «Hiram»
*1890: mai: Levert som «Utstein» for A/S Utstein ved Holdt & Isachsen, Stavanger.

## «Annaho»
*1915: D/S A/S Annaho ved Knut Knutsen OAS, Haugesund. Omdøpt «Annaho»
*1915: D/S A/S Annaho ved Chr.Haaland, Haugesund
*1917: mai: A/S D/S Annaho ved Lorentz W.Hansen, Bergen
*1917: The Shipping Controller ved Witherington & Everett, London.
*1919: Februar: H.C.Hansen D/S A/S ved H.C.Hansen Kristiania.
*1926: D/S A/S Annaho ved Martin Thorvik, Oslo.
*1928: mai: Govert Grindhaug, Kopervik.
*1929: A/S Grindhaug Fiskeriselskap ved Govert Grindhaug, Kopervik.
*1939: januar: Solgt til opphugging i Norge.
               
## Kilder
*«Utstein» www.sjohistorie.no
Alv Torbjørnsen

**Alv Johan Torbjørnsen** (født 24. april 1908 i Christiania, død 8. januar 1943 i Sachsenhausen) var en norsk bryggearbeider og motstandsmann.

Torbjørnsen sluttet seg til NKP, og var i årene 1928–1930 student ved den såkalte Lenin-skolen i Moskva. Han avsluttet imidlertid studiene og fikk innvilget hjemreise av helsemessige årsaker våren 1930.

Han var under krigen tilknyttet Osvald-gruppen, som ble ledet av sjømannen Asbjørn Sunde.

Torbjørnsen ble arrestert 22. juni 1942 og sendt til Tyskland. Han døde i januar 1943 i Sachsenhausen.

## Referanser
EM i skyting 2013

**Europamesterskapet i baneskyting 2013** (25, 50, 300 m) ble arrangert i Osijek i Kroatia fra 21. juli til 4. august 2013.

Det var 37 nasjoner som deltok med ca. 560 skyttere. Norge deltok med 22 skyttere, 7 i pistol og 15 i rifle. 

## Medaljeoversikt

## Referanser


## Eksterne lenker
* 
* Resultater
Finn Brede Bråthen

**Finn Brede Bråthen** (født 1. desember 1923 på Geithus i Modum, død 5. september 1944 i Trandumskogen) var en norsk gårdsarbeider og motstandsmann.

Han var under krigen tilknyttet Osvald-gruppen, som ble ledet av sjømannen Asbjørn Sunde. Han drev blant annet med våpentransport.

Bråthen ble arrestert av tyskerne 7. juni 1944, sammen med Gunnar K. Skinstad fra Osvald-gruppen og Kåre Pettersen. De tre ble tatt i en hytte motstandsbevegelsen benyttet på østre Modum. Bråthen ble plassert på Akershus, og skutt på Trandum 5. september. Samme skjebne led Skinstad og Pettersen.

## Referanser
Bjørn Horgen

**Bjørn Horgen** (født 29. januar 1915, død 31. mai 1945) var en norsk sjåfør og motstandsmann.

Horgen var fra Nedre Eiker, og var under krigen tilknyttet Osvald-gruppen, som ble ledet av sjømannen Asbjørn Sunde.

Horgen døde kort tid etter at krigen sluttet, etter å ha sittet i fangenskap i Tyskland.

## Referanser
Stuping under VM i svømmesport 2013 – 10 meter synkron kvinner

**10 meter synkron kvinner** under VM i svømming 2013 ble avholdt den 22. juli. 

## Medaljevinnere

## Resultater
Kvalifiseringsrunden ble avholdt klokken 10.00 lokal tid. Finalen ble avholdt klokken 17.30 samme dag.

**''Grønn** viser til finalister''

## Referanser


## Eksterne lenker
* Startliste for 10 meter synkron kvinner, fra OmegaTiming.com; hentet 24.07.2013.
Hunn kapell og krematorium

**Hunn kapell, krematorium og gravlund** er på Gjøviks gamle kirkested, der Gamle Hunn kirke stod frem til 1881. Kirkegården, som ofte omtales som gravlund, har vært i bruk hele tiden etter at kirkestedet for Gjøvik ble flyttet ned i byen.

Kapellet ble oppført i betong i 1958, og krematorium kom til i 1978. Arkitekt for kapellet var Harald Sveinhaug fra Gjøvik. Bygningen har en form som gjenkjennes fra lignende anlegg på Strømmen (Stalsberghagen) og i Arendal. Kapellet har 170 sitteplasser.

På 2000-tallet har det blitt vedtatt skjerpede utslippskrav for krematorier, og Hunn krematorium drev i en årrekke på dispensasjon før det ble oppgradert. Opprinnelig var det oppgraderte krematoriet tenkt plassert ved Gjøvik kapell, og da det ble vedtatt lagt til Hunn, vakte det protester fra naboene. I 2009–10 ble nytt krematorieoppbygg oppført ved Arkitektene AS på nordøstsiden av kapellbygget. Anlegget sies å være teknisk sett likt det på Stalsberghagen, og det ser ut til at skepsisen har avtatt noe i etterkant.

Krematoriet er per 2013 eneste krematorium i drift i Oppland fylke, og det utfører kremasjoner også for Hamarregionen.

Gravlunden (kirkegården) har et areal på 31 dekar, med ca. 4500 graver.

## Referanser


## Eksterne lenker
* Gjøvik kirkelige fellesråd
* Arkitektene AS om krematoriebygget
* [Kart over Hunn gravlund](https://darkiv.no/Allslekt/Feltkart/(Gjoevik)-Hunn.jpg) (Allslekt)
Bakkerud gravlund

**Bakkerud gravlund** på Raufoss ble tatt i bruk i 1999 som avlastning for Raufoss kirkegård. Gravlunden dekker 12 dekar og har plass til 529 kistegraver. Det er også plass til urnegraver, inkludert anonyme.

På stedet står en enkel støpul, men ikke noe kapell (seremonibygg). Ifølge fellesrådet planlegges imidlertid (per 2021) et livssynsnøytralt seremonibygg med 130–140 sitteplasser.

## Referanser


## Eksterne lenker
* [Kart over Bakkerud gravlund](https://darkiv.no/Allslekt/Feltkart/(Vestre%20Toten)-Bakkerud.jpg) (Allslekt)
Sildafjelltunnelen

**Sildafjelltunnelen** er en veitunnel på fylkesvei 632 i Hjelmeland kommune i Rogaland. Tunnelen er 1055 meter lang.

## Se også
*Veitunneler i Norge
*Undersjøiske veitunneler i Norge
Slottsporten

**Slottsporten** er en veitunnel på fylkesvei 569 i Modalen kommune i Vestland. Tunnelen er 950 meter lang. Den ble bygget 1991-1992, men åpnet i 1996.

Den 26. august 2018 gikk en flokk sauer inn i tunnelen, og fire av dem ble påkjørt og drept.

## Se også
*Veitunneler i Norge

## Referanser


## Eksterne lenker
* Slottsporten på Google StreetView
Gjøvik kapell og gravlund

Gjøviks største gravplass ligger på Vikengen nedenfor Østre Totenveg. Kirkegården (som i dag gjerne tituleres som gravlund) ble innviet i 1906. Det stavkirkeinspirerte kapellet er oppført i tre etter tegninger av kommuneingeniør Peter Rosendahl  og stod ferdig i 1911.

Gravlunden omfatter 39 dekar, og ytterligere 10 dekar er regulert, men ikke tatt i bruk. Det er plass til ca. 5540 graver, ifølge fellesrådet.

## Eksterne lenker
* 
* Gjøvik kirkelige fellesråd
* Lokalhistoriewiki
* [Kart over Hjøvik gravlund](https://darkiv.no/Allslekt/Feltkart/(Gjoevik)-Gjoevik.jpg) (Allslekt)
Qianjin

**Qianjin** (kinesisk: 前进区, pinyin: *Qiánjìn Qū*) er et bydistrikt i bydistriktet Jiamusi i provinsen Heilongjiang i Folkerepublikken Kina. 

Det har et areal på 13,72&nbsp;km² og teller 155.000 innbyggere. 

Dette er administrasjonssetet for byprefekturet Jiamusi. Distriktet er langs elven Songhuas søndre bredd.

## Administrative enheter
**Subdistrikter:** 
*Zhanqia] 站前街道, Yong'an 永安街道, Fendou 奋斗街道, Nangang 南岗街道, Liangzihe 亮子河街道, Tianyuan 田园街道.

## Eksterne lenker
* Infoside
Leirvika gravplass

**Leirvika gravplass** nær Vingnes utenfor Lillehammer by var i bruk fra 1866 og til like etter at Vingrom kirke (da: Vingrom kapell) ble innviet i 1908. Gravplassen ble anlagt fordi det var vanskelig vei til kirkegårdene i Fåberg og Lillehammer.

Gravplassen lå inne i et lite skogholt og var i ferd med å gro igjen. Senere er området utviklet til boligområde. Sommeren 2020 var området så pass utbygget at skogholtet med den tidligere gravplassen var umulig å identifisere.

## Referanser


## Eksterne lenker
* 
* [Kart over Leirvika gravplass](https://darkiv.no/Allslekt/Feltkart/(Lillehammer)-Leirvika.jpg) (Allslekt)
Xiangyang (Jiamusi)

**Xiangyang** (kinesisk: 向阳区, pinyin: *Xiàngyáng Qū*) er et bydistrikt i byprefekturet Jiamusi i provinsen Heilongjiang i Folkerepublikken Kina. 

Det har et areal på 8.2&nbsp;km² og teller 100.000 innbyggere). 

## Administrative enheter
**Subdistrikter:**
*Guangming 光明街道, Hongjun 红军街道, Shengli 胜利街道, Nanyi 南翼街道, Beishan 北山街道.

## Eksterne lenker
* Infoside
Nordre gravlund (Lillehammer)

**Nordre gravlund** på Lillehammer skal ha blitt anlagt på slutten av 1930-tallet., men det finnes gravminner med langt eldre dødsfall på stedet. På gravlunden er blant annet 35 krigsgraver for allierte (hovedsakelig britiske) soldater (Commonwealth War Graves). Gravlunden er utvidet flere ganger. Den har ikke noe gravkapell. Den ligger på gården Skjelleruds grunn og ble opprinnelig omtalt som Skjellerud kirkegård.

## Referanser


## Eksterne lenker
* 
* [Kart over Nordre gravlund](https://darkiv.no/Allslekt/Feltkart/(Lillehammer)-Nordre.jpg) (Allslekt)
Gerhard Treschow

**Gerhard Treschow** (født 1659, død 23. mai 1719) var en danskfødt industripioner i Christiania. 
## Tidlige år
Han var sønn av Giord Rasmussen Treschow (ca. 1623–1665) og Anna Nilsdatter (død 1673). Faren var kjøpmann og rådmann i Stege på Møn i Danmark. Etter reiser utenlands startet han i 1680 ved Universitetet i Utrecht (etablert 1636). Tre år etter fikk han jobb som toller i Christiania i Norge.  Lillebroren Herman (1665–1723) skulle bli  generaltollforvalter i Trondheim, senere poståpner. Han fikk tilnavnet «til Hlade» (Lade) var stamfar for den norske slekten Treschow. Mellom disse var det Peter Treschow (født 1663) som ble handelsmann i Amsterdam.

Forøvrig var der en mye eldre Gerhard Treschow (1627–1664) som var sønn av Søfren Nielsen Træskomager, og fra 1661 var sekretær hos stattholderen i Christiania  
## Industriårene
Gerhard ble i 1690 eier av et teglverk som blant annet laget steinen til Vår Frelsers kirke (i dag Oslo domkirke) som stod ferdig i 1697.  Han kjøpte var i 1697 eier av fire skip og anla en slip med kran og utstyr for kjølhaling.  Innen trelast eide han seks sager i Norderhov (Ringerike), og langs Akerselva eide han Bjølsen sagbruk («Treschow saug») der man i dag finner Bjølsen Valsemølle. Han var en stor eksportør av trelast.  Sammen med Ole Bentsen (1653–1734, «papirindustriens far») startet Gerhard omkring 1693 et samarbeid om produksjon av papir, der hollandske eksperter ble innleid. Papirmøllen som Bentsen hadde startet i 1686, kalles i dag Bentse Brug. Eksport av papir startet i 1696. Fra 1698 hadde Treschow lykkes i å  presse Bentsen ut og var eneeier, og fikk avtaler om papirleveranser til København og tjente grovt.  Med halvbroren Mads Wiel (1643–1716) fra morens 2. ekteskap som drev trelast på Strømsø (Drammen), drev Gerhard også innen såpekoking («sæbesyderi») og oljemøller, men den store nordiske krig fra 1708 til 1720 skapte litt nedgangstider.  Wiel døde i 1716 og Treschow i 1719, og etterkommerne overtok inntil John Collett i J. Collett & Søn. kjøpte i 178/96 (se Bjølsen Valsemølle). Treschow ble admiralitetsråd i 1704 og var på et tidspunkt den som betalte høyest parykkskatt i Christiania. 

Rundt år 1700 var han eier av Bjølsen gård og i 1710 (årstall på fasaden) fikk han reist bygården sin, den i dag fredede Treschowgården med adresse Fred Olsens gate 2. Treschows bro i Treschows gate i Oslo er oppkalt etter ham.  

Gerhard ble i 1688 gift i Drammen med ho Karen Hansdatter Lemmich (1667–1727). Datteren Catharine ble gift med Johannes Trellund som var biskop i Viborg domkirke. Sønnen Justus (1692–1731) var løytnant og den som overtok ledelsen av farens industrier i 1719.

## Referanser
Jan Jeppsson

**Jan Jeppsson** er en svensk tidligere fotballspiller. Jeppsson, som var spiss, spilte i Malmö FF i 1962 og 1963.

## Referanser
4B Arkitekter

**4B Arkitekter AS** er et arkitektfirma i Oslo, etablert i 1971. Navnet kommer av firmaet hadde sine første kontorer i Vestheimgata 4B. Stiftende arkitekter var Knut Fabritius, Ivar Lykke, Åsmund Skard, Ole Fredrik Stoveland, Anne Sæterdal og Jack Sæterdal.

I 2013 har firmaet 28 ansatte, av disse er åtte eiere.

Av kontorets arbeider kan nevnes (bygningene er i Oslo om ikke annet er oppgitt):

* Ibsenhuset i Skien (1973)
* Haugenstua senter (1976)
* Kaupanger barne- og ungdomsskole i Sogndal (1976–80)
* Kristiansand folkebibliotek (1979, Houens fonds diplom 1983)
* Det norske teatret (1985, Betongtavlen 1986)
* Søndre og Nordre Åsgården borettslag på Holmlia (1986–88)
* Lilleparken borettslag, Pilestredet 53 / Parkveien 2 (1987–88, Sundts premie)
* Kulturhus på Maihaugen, Lillehammer (1994)
* Tilbygg til Trøndelag Teater i Trondheim (1995)
* Rehabilitering av Grubbegata 1 til kontorer for Fiskeridepartementet (1996)
* Rehabilitering av Høyesteretts hus (1996)
* Omregulering og ombygging av Frydenlund Bryggerier til Bislet høgskolesenter (1991–98)
* Rehabilitering og tilbygg til Utenriksdepartementets lokaler i Victoria terrasse (1997–2000)
* Papir- og fiberinstituttet på Gløshaugen i Trondheim (1998)
* Fasaderehabilitering borettslaga på Romsås (1999, Obos rehabilteringspris 2000)
* Restaurering og ombygging av kongeparets bolig i Slottet (2001)
* Rehabilitering og tilbygg, Justisbygget i Kristiansand (2002)
* Bygg N (fjerde byggetrinn) av Norsk Hydros hovedkontor på Sandsli i Bergen (2004)
* Elvebredden, boliger ved Akerselva (2004–06)
* Fasaderehabilitering Emanuelfjell borettslag (2005, Obos rehabilteringspris samme år)
* Hurtigruteterminalen i Bergen (2005)
* Sjølyststranda boliger, på den tidligere tomta til Norges Varemesse (2005–08; sammen med LPO arkitektur og design)
* Ombygging av ridehuset på Akershus festning til øvings- og konsertlokaler for Forsvarets stabsmusikkorps (2007)
* Restaurering av Bygdø kongsgård (2007)
* Elvesiden, boliger i Lillogata (2009)
* Restaurering av Eidsvollsbygningen (2009–14)
* Restaurering av Sæterhytten på Bygdøy (2011)

Kontoret fikk Oslo bys kunstnerpris i 1986.

## Noter


## Eksterne lenker
* 
* Firmaets nettsted
Jiao (Jiamusi)

**Jiao** (forenklet kinesisk: 郊区; pinyin: *Jiāo Qū*) er et bydistrikt i bypefekturet Jiamusi i provinsen Heilongjiang i Folkerepublikken Kina. 

Det har et areal på 792&nbsp;km² og teller 470.000 innbyggere (2008), etter at det i juli 2006 var blitt forstørret med det oppløste bydistriktet Yonghong.

## Administrative enheter
**Subdistrikter:**
* Jiaxi (佳西街道); Youyi (友谊街道);
**Storkommuner:**
* Dalai (大来镇); Aoqi (敖其镇); Wangjiang (望江镇); Changfa (长发镇); Lianjiangkou (莲江口镇);
**Kommuner**
*Changqing (长青乡); Yanjiang (沿江乡); Xigemu (西格木乡); Ping'an (平安乡); Xifeng (四丰乡); Qunsheng (群胜乡).

## Eksterne lenker
* Infoside
Jørstadmoen krigskirkegård

**Jørstadmoen krigskirkegård** er en krigskirkegård  i et skogholt like utenfor den inngjerdede delen av  Jørstadmoen militærleir. Rundt 70 000 sovjetiske krigsfanger skal ha vært innom leiren i løpet av siste verdenskrig.  Av disse er 954 begravet på Jørstadmoen, i anonyme graver. Gravplassen er omgitt av et steingjerde. Tyskerne førte protokoller over fangene, og det planlegges et nytt minnesmerke med navneplater.

Feltprest Finn Guttormsen ba i september 1949 om at sovjetiske krigsgraver på Østlandet skulle flyttes til Jørstadmoen, grunnen var da at det allerede var mange graver på Jørstadmoen. Ved Jørstadmoen var det ingen planer om å flytte kirkegården, samtidig var det billig og enkelt å utvide gravplassen. Dette grunnet en plan fra forsvarsdepartementet om å spare vedlikeholdskostnader ved å samle de mange spredte gravene i Norge.

Bare Tjøtta internasjonale krigskirkegård er større blant russerkirkegårder i Norge.

Det er 25 jugoslaviske krigsgraver på Jørstadmoen krigskirkegård, og et minnesmerke med navn er i 2023 under planlegging. 

## Referanser


## Se også
* Krigsgravtjenesten
* Operasjon Asfalt
* Okkupasjonsmaktens fangeleirer og fengsler i Norge
* Sovjetiske fanger i Norge under andre verdenskrig
* Jugoslaviske fanger i Norge under andre verdenskrig

## Eksterne lenker
* 
* Lokalhistoriewiki om krigskirkegårder i Norge
Verdensmesterskapet i strandhåndball

**Verdensmesterskapet i [[strandhåndball]]** har blitt arrangert av International Handball Federation siden 2004, og arrangeres som felles mesterskap for menn og kvinner.

## Menn

## Kvinner

## Se også
*Europamesterskapet i strandhåndball
*Verdensmesterskapet i håndball for menn
*Verdensmesterskapet i håndball for kvinner

## Eksterne lenker
*
Rolf Eriksson

**Rolf Eriksson** (født 9. mars 1942, død 1984) var en svensk fotballspiller. Eriksson, som var spiss, spilte for Malmö FF i perioden 1961 til 1965.

## Karriere
Eriksson startet karrieren i Malmö FF, hvor han spilte i de ulike ungdomslagene før han i 1961 ble tatt opp på førstelaget. Eriksson var kraftig bygget, men var likevel rask, og leverte kraftfulle skudd. Som talent ble han sammenlignet med Gunnar Nordahl. I sin første sesong i Allsvenskan spilte Eriksson samtlige kamper, og scoret ni mål. Han gjentok dette sesongen etter, men med ti scoringer.

Den suksessfulle starten på Erikssons karriere hadde gjort ham aktuell for den italienske Serie A-klubben Bologna. Til tross for at alle formaliteter var ordnet, og kontrakten signert, måtte Eriksson bli igjen i Sverige, da Italias fotballforbund innførte forbud mot utenlandske spillere i sine serier. I mellomtiden hardnet konkurransen til om plassene i Malmö FF, og Eriksson ble etterhvert erstattet av spillere som Bo Larsson på Malmö FFs førstelag. Eriksson nedprioriterte etterhvert treningene, og var ikke lenger egnet til førstelagsspill. I 1966 gikk han til IFK Trelleborg, som spilte på nivå 2 i det svenske seriesystemet, og fikk en ny start på karrieren. Eriksson kom imidlertid aldri helt tilbake som toppspiller.

Eriksson døde brått i 1984, 42 år gammel.

## Referanser
Cimber

**Cimber A/S** er et flyselskap fra Danmark med hovedkontor i Sønderborg. Det ble etablert den 15. mai 2012 etter Cimber Sterlings konkurs tidligere samme måned. I desember 2014 ble det kjent at Scandinavian Airlines kjøper Cimber for 20 millioner kroner. Tidligere hadde Cimber bare fløyet for Scandinavian Airlines på en ACMI-kontrakt (Aircraft, Crew, Maintenance og Insurance), med en flåte bestående av åtte eksemplarer av Bombardier CRJ-200 og to ATR 72. Cimber startet med en aksjekapital på 600.000 kroner.

Tidligere opererte også Cimber Sterling flyginger i Norge, med ruter fra Bergen og Oslo til Billund og Ålborg.

## Historie
Da Cimber Sterling den 3. mai 2012 ble erklært konkurs, drev selskapet blant annet opp til 30 daglige flyginger til primært Nord- og Øst-Europa fra København lufthavn på vegne av Scandinavian Airlines (SAS), med fire eksemplarer av Bombardier CRJ-200. Denne avtalen ble av konkursboets kurator, advokatfirmaet Kromann Reumert, forlenget til 16. mai da dette var en overskuddsgivende virksomhet.

16. mai ble det offentliggjort at flere deler av konkursboet etter Cimber Sterling var blitt solgt, blant annet ACMI-avtalen med SAS. Kjøperne av SAS-avtalen var de tidligere toppsjefene i Cimber Sterling, Jørgen Nielsen, som er sønn av Cimber Airs stifter Ingolf Nielsen, den tidligere juridiske direktøren Alex Dyrgaard, samt flyselskapets tidligere administrerende direktør Jacob Krogsgaard. Avtalen innebar at de 114 ansatte fortsatte i Cimber A/S. Samtidig underskrev SAS og Cimber A/S en forlengelse av avtalen gjeldende til sommeren 2014. Cimber hadde ingen planer om å starte opp flyginger under eget navn, men ville åpenbart fokusere på operasjoner for andre selskaper.

I 2017 solgte SAS Cimber til irske CityJet.

## Flåte
Selskapets flåte bestod (pr. april 2017) av følgende fly:

## Kilder
* Opplysningene kommer fra selskapets hjemmeside.

## Referanser


## Eksterne lenker
* Cimber A/S, offisiell nettside
Folkeavstemningen på Færøyene 2012

**Folkeavstemningen på Færøyene 2012** var en rådgivende folkeavstemning på Færøyene som tok stilling til kommunesammenslåing. Folkeavstemningen ble gjennomført den 3. mai 2012 innenfor syv regioner, der velgerne måtte ta stilling til hvorvidt kommunene i deres region skulle slås sammen til en storkommune. Færøyene hadde på dette tidspunktet ca. 49&nbsp;000 innbyggere og 30 kommuner. Vágar ble den eneste regionen med et flertall blant velgerne for sammenslåing.

## Politisk bakgrunn og lovhjemmel
Spørsmålet om kommunesammenslåing og en større kommunal oppgaveportefølje ble diskutert i 20–25 år før folkeavstemningen. Fólkaflokkurin, Javnaðarflokkurin og Miðflokkurin hadde talt for frivillige sammenslåinger, mens Sambandsflokkurin, Tjóðveldi og Sjálvstýrisflokkurin har åpnet for bruk av tvang gjennom vedtak i Lagtinget. Framsókn har ønsket å utarbeide et lovforslag i Lagtinget og sende dette ut på folkeavstemning i én valgkrets, og kritiserte derfor prosessen.

Høsten 2011 kunngjorde Kaj Leo Johannesens andre regjering i sin samarbeidsavtale at den ville overføre ansvaret for folkeskolen og eldreomsorg til kommunene fra 1. januar 2014, og at antallet kommuner måtte reduseres.

Folkeavstemningen ble kunngjort av Innenriksdepartementet ved minister Kári P. Højgaard den 20. desember 2011. Folkeavstemningen tok utgangspunkt i §7 i loven om frivillige kommunesammenslåinger og interkommunalt samarbeid om lovpålagte tjenester. Regionene var definert ut fra §2 i samme lov. Selve gjennomføringen av avstemningen ble hjemlet i loven kommunestyrevalg. Stemmeberettigede var derfor de som oppfylte kravene til stemmerett ved alminnelige kommunestyrevalg.

## Foreslåtte storkommuner
Velgerne tok stilling til sammenslåinger til storkommuner i disse regionene (innbyggertall per 1. januar 2012):

# Norðoyar (Fugloy, Viðareiði, Hvannasund, Klaksvík, Kunoy og Húsar), 5&nbsp;821 innbyggere.
# Eysturoy (Fuglafjørður, Eysturkommuna, Nes, Runavík og Sjógv), 9&nbsp;451 innbyggere.
# Sundalagið (Eiði og Sundini), 2&nbsp;334 innbyggere.
# Streymoy (Vestmanna, Kvívík og Tórshavn), 21&nbsp;601 innbyggere.
# Vágar (Sørvágur og Vágar), 3&nbsp;076 innbyggere.
# Sandoy (Skopun, Sandur, Skálavík, Húsavík og Skúvoy), 1&nbsp;325 innbyggere.
# Suðuroy (Hvalba, Tvøroyri, Fámjin, Hov, Porkeri, Vágur og Sumba), 4&nbsp;676 innbyggere.

## Valgresultat
Det var 60 valglokaler, og 32,7 % av de stemmeberettigede avgav stemme.

## Referanser
Johan Fredrik Bjelke

**Johan Fredrik Bjelke** (født 30. januar 1916, død 9. januar 1994) var en norsk filosof og professor ved Universitetet i Oslo.

Bjelke var sønn av direktør Oskar Bjelke (1865–1940). Han ble student i 1934 og *[[cand. theol.]]* fra Universitetet i Oslo i 1939. Han studerte også i Tübingen, Bonn og München. I 1962 tok han doktorgraden i filosofi med avhandlingen *Zur Begründung der Werterkenntnis* («Til begrunnelse av verdierkjennelsen»). Samme år ble han universitetslektor ved Universitetet i Oslo, og underviste i mange år til *[[examen philosophicum]]*. Han ble professor i 1980.

Bjelke var redaktør for *[[Norsk Filosofisk Tidsskrift]]* fra 1967 til 1969.

Johan Fredrik Bjelke var medlem i Nasjonal samling- NS siden 1933 hvor han deltok aktivt i valgkampen for partiet. I 1937 avla Bjelke troskapsløfte til fører Vidkun Quisling med lovnad om å adlyde ham. Bjelke var medlem i Nasjonal samling – NS studentgruppe ved universitetet i Oslo og en periode formann der da Vidkun Quisling var fører i Norge. Bjelke publiserte flere artikler i Nazistiske blader under krigen. I NS månedsmagasin publiserte han artiklene «Ideenes objektive gehalt», «Positivisme og sosialisme», «Demokratisk vandalisme og sosialistisk tradisjon». I det nazistiske bladet Hugin publiserte han «Krigens problem» og «Bolsjeveismen - og dens prester?». Kilde: Landssviksak i Arkivverket.

## Bibliografi
* *Zur Begründung der Werterkenntnis*. Oslo: Universitetsforlaget, 1962.
* *Intuisjon og natur*. Oslo: Universitetsforlaget, 1971.
* *Den europeiske filosofi fra Thomas Aquinas til Henri Bergson*. Oslo: Universitetsforlaget, 1975.
* *Filosofi – problemer eller ett Problem*. Oslo: Dreyer, 1979.

### Sekundærlitteratur
* «Bjelke, Johan Fredrik» i *Prester i den Norske kirke og andre teologiske kandidater*. Oslo: Land og kirke, 1974.

## Referanser


## Eksterne lenker

*
Julio Jiménez

**Julio Jiménez Muñoz** (1934-2022) var en spansk landeveissyklist som var aktiv mellom 1959 og 1969. I løpet av karrieren vant han blant annet klatretrøya i Tour de France tre ganger, i tillegg til at han vant tolv Grand Tour-seire. I løpet av karrieren tok han 41 profesjonelle seire.

## Meritter

;1960
:GP Llodio
;1961
:Etappseier, Euskal Bizikleta
:GP Cuprosan
:4 etappeseire, Vuelta a Colombia
;1962
:Etappeseier, Critérium du Dauphiné
: Nasjonalt Mesterskap Klatreritt
:Subida Urkiola
:Etappeseier, Catalonia rundt
;1963
:Klatretrøya, Vuelta a España
:Mont Faron-Ligne
;1964
:2 etappeseire, Tour de France
:Klatretrøya og 2 etappeseire, Vuelta a España
:Etappseier, Euskal Bizikleta
: Nasjonal Mester Landevei
:Subida Urkiola
;1965
:Klatretrøya og etappeseier, Tour de France
:Klatretrøya og etappeseier, Vuelta a España
: Nasjonalt Mesterskap Klatreritt
:Subida a Arrate
:Subida Urkiola
;1966
:Klatretrøya og etappeseier, Tour de France
:2 etappeseire, Giro d'Italia
:Beaulac-Bernos
;1967
:Klatretrøya, Tour de France
:Polymultipliée
:Etappeseier, Luxembourg rundt
;1968
:Sévignac
:Etappeseier, Vuelta a Mallorca
:2 etappeseire, Giro d'Italia

## Referanser


## Eksterne lenker
* 
*
Harald Ofstad

**Harald Frithjof Seiersted Ofstad** (født 13. oktober 1920 i Bergen, død 5. oktober 1994 i Oslo) var en norsk moralfilosof.

Ofstad tok *[[examen artium]]* i 1939 og utdannet seg først til jurist, før han gikk over til filosofi og ble en av Arne Næss' studenter. Han ble *[[cand. mag.]]* i filosofi i 1946, og var universitetsstipendiat ved Universitetet i Oslo fra 1949 til 1954, avbrutt av et opphold ved Yale-universitetet i USA. I 1954 ble han ansatt som professor ved Universitetet i Bergen, men alt året etter flyttet han til Universitetet i Stockholm, hvor han ble værende til han gikk av med pensjon i 1987. Da flyttet han tilbake til Norge og bosatte seg i Oslo.

Ofstads interesse for filosofi oppsto ved møtet med nazismen under andre verdenskrig. Han tolket nazismen som en forakt for svakhet, en teori han utviklet i boken *Vår forakt for svakhet* (1971). I 1978 rettet han et kraftig angrep på Thorkild Hansens bok *Prosessen mot Hamsun*.

## Bibliografi
* *Vår forakt for svakhet*. Oslo: Pax, 1971.
* *Ansvar og handling*. Oslo: Universitetsforlaget, 1980.
* *Vi kan ändra världen*. Stockholm: Prisma, 1987.

## Eksterne lenker
* 
*
Hjalmar Hegge

**	Hjalmar Johan Hegge** (født 11. februar 1920 i Tromsø, død	25. juli 2003) var en norsk filosof og antroposof.

Hegge utdannet seg til siviløkonom ved Handelshøyskolen i Bergen i 1947 og ble *[[cand. mag.]]* i filosofi i 1953. Fra 1967 var han universitetslektor ved Universitetet i Oslo. I 1988 fikk han doktorgraden for avhandlingen «Frihet, individualitet og samfunn. En moralfilosofisk, erkjennelsesteoretisk og sosialfilosofisk studie i menneskelig eksistens».

Hegge var opptatt av erkjennelsesteori, vitenskapsfilosofi og økofilosofi. Han deltok i debatten om miljøvern og vassdragsutbygging, og i kampen mot norsk medlemskap i EF. I 1981 skrev han innledningen til en nyutgivelse av Marcus Jacob Monrads *Tankeretninger i den nyere tid*.

## Bibliografi
* *Erkjennelse og virkelighet*. Oslo: Universitetsforlaget, 1957.
* *Mennesket og naturen*. Oslo: Universitetsforlaget, 1978.
* *Frihet, individualitet og samfunn*. Oslo: Universitetsforlaget, 1988.
* *Essays og debatt*. Oslo: Vidarforlaget, 1993.

### Sekundærlitteratur
* Paul Hofseth og Arne Vinje (red.): *Økologi. Økofilosofi*. Oslo: Gyldendal, 1975.

## Referanser


## Eksterne lenker

* Ærefrykt for fjellene. Det moderne friluftsliv i historisk og filosofisk perspektiv – belyst ved menneskenes forhold til fjellverdenen gjennom tidene, Hjalmar Hegge, Libra nr. 4 / 1985
Torp & Torp

**Torp & Torp** var et norsk arkitektfirma, som blei etablert i Oslo i 1930 av brødrene Ernst og Leif Torp.

Et utvalg arbeider (i Oslo om ikke annet er angitt):

* Leiegård i Holtegata 1 (1930), siden omregulert til Lallakroken 8
* Leiegårder i Drammensveien 50c–e og 52b–c (1932–1934) og 50–52 (1936)
* En rekke leiegårder kledd i rød tegl på Frogner:
** Drammensveien 113 og 115 og Halvdan Svartes gate 1b (1935)
** Drammensveien 117 og 119, Halvdan Svartes gate 2–6 og Ingar Nilsens vei 1, 5 og 7 (1941)
** Ingar Nilsens vei 3 (1959)
* Stortingsgata 30 (1935)
* Nedre Vollgate 3 (1936)
* Hieronymus Heyerdahls gate 1 (1936)
* Hybelhus i Hegdehaugsveien 17 (1938)
* Moss kommunale kino (1940)
* Boligområdet Hoff terrasse (1948–1954)
* Boligblokker i Munkedamsveien 80 (1949) og 78 (1951)
* Rekkehus og blokker i Gustav Vigelands vei 3, 4 og 5 (1949–1950)
* Boligblokk i Oscars gate 90 (1953)
* Kontorbygg i Marcus Thranes gate 2 (1965)
* Dronning Mauds gate 10 og 11 (1969)
* Boligblokk i Ullevålsveien 14 (1969)
* Industribygg i Brynsveien 1 (1972)
* Karl Johans gate 27 (1975, Sundts premie 1978)
* Boligfeltet Gårdstunet Høvik (1981)
* Gjenreising av Militærhospitalet på Grev Wedels plass (1984)

Firmaet blei i 1984 videreført i Niels Torp AS Arkitekter MNAL. Niels Torp var sønn av Ernst Torp og hadde vært ansatt i Torp & Torp sia 1965. En annen sønn av Ernst, Fredrik Torp, jobba også en periode i firmaet, før han i 1965 var med å starte Telje Torp Aasen Arkitektkontor AS.

## Kilder

* Arne Gunnarsjaa: *Arkitekturleksikon*, Abstrakt forlag 1999.
Eugen Hvidsten

**Eugen Martinius Hvidsten** (født 18. oktober 1905, død 29. mars 1970 i Nice) var en norsk maler. Hvidsten vokste opp i Horten.
Han fikk sin kunstneriske skolering på Statens håndverks- og kunstindustriskole i Kristiania og senere ved Kunstakademiet i Oslo.

Siden var han elev av Ola Abrahamsson og Charles W. Strøm. Han fikk også stipend for å reise til Paris og studere videre. Han valgte ofte motiver fra middelhavslandene og franske landskaper. Han giftet seg 17. oktober 1931 med Fifine Spina, og de slo seg ned i Nice. I Nice ble han medlem av Société Nationale des Beaux-Arts de Nice.

## Referanser
Glutealmusklene

**Glutealmusklene**, eller **setemusklene**, er de musklene som utgår fra og trekker hoftebeinet og korsbeinets feste med lårbeinet ved hjelp av kraftige sener.

Setemusklenes oppgave er å strekke og føre beinet utover, og deles inn i tre individuelle muskler:

* *gluteus maximus*
* *gluteus medius*
* *gluteus minimus*.
Birgitte Bølle

**Birgitte Bølle** (**Bølge**, født ca. 1530, død på Avnsbjerg 1595) var en dansk adelsdame og godseier.

Hun var datter av riksråd Erik Bølle (ca. 1495-1562) og Sophie Jørgensdatter Rud (død 1555), og halvsøster til Otte Brahe, den berømte astronomen Tycho Brahes far. 

Hun giftet seg med godseier Christoffer Gøye (Gjøe) til Gunderslevholm og Avnsbjærg (død 1584), og arvet selv, etter farens død, Orebygaard på Lolland. Ekteparet skal har ført et stort hus, og en del av rikdommen ble brukt til hovedbygningen på Orebygaard, formentlig med Hans van Steenwinckel den eldre som byggmester  Den store rikdommen til tross, førte paret en del rettstvister både mot naboer og familie, hvorav den mest berømte trolig er saken mot søstersønnen Oluf Mouritzen Krognos som forstander på Herlufsholm.

I 1581 grunnla Bølle et hospital med fem plasser i Sakskøbing. Et stort antall innbydelser og lignende breve til henne fra standsfeller og andre er oppbevart frem til våre dager. 

Birgitte Bølle og ektemannen er sammen med deres sønn Mogens begravet i Gunderslev kirke på Sjælland. Hennes portrett ses sammen med mannens på likstenen og fra restene av et epitafium.

## Referanser
Janus Rein

**Janus Páll Rein** (født 1974) er en færøysk forretningsadvokat og tidligere politiker.

Han vokste opp i Tórshavn. Foreldrene var radiotekniker og senere lagtingssekretær Marius Rein og Kristianna Rein (født Nielsen), som har vært viseborgermester i Tórshavn. På farssiden av slekten nedstammer han fra lagtingsmann Jens Wenningsted.

Han gikk sjømannsskolen i Tórshavn og har vært styrmann og skipsfører for blant andre Strandfaraskip Landsins og A.P. Møller-Mærsk. Deretter arbeidet han i bank. Rein tok så flyverutdannelse og ble styrmann og senere kaptein i Atlantic Airways. Mens han arbeidet som flykaptein, tok han juridisk kandidateksamen ved Københavns Universitet. Han har senere vært advokatfullmektig, senere advokat og partner i eget firma i Tórshavn.

I 2011 var han med på å danne partiet Framsókn, og samme år ble han innvalgt på Lagtinget. Forholdet mellom Rein og Framsókns partileder Poul Michelsen ble mer anstrengt, og han meldte seg ut av partiet høsten 2012. I september 2013 ble Rein medlem av Fólkaflokkurin. Han stilte til valg for dette partiet i 2015 og ble varamann til Lagtinget.

## Referanser
The Counselor

***The Counselor*** er en britisk-amerikansk thriller fra 2013. Filmen er regissert av Ridley Scott etter manus fra Cormac McCarthy, og har Michael Fassbender, Brad Pitt, Javier Bardem, Penélope Cruz og Cameron Diaz i hovedrollene.

## Handling
En advokat (Fassbender) tar seg vann over hodet når han blir involvert i en narkotikahandel.

## Rolleliste
* Michael Fassbender som The Counselor
* Brad Pitt som Westray
* Javier Bardem som Reiner
* Penélope Cruz som Laura
* Cameron Diaz som Malkina
* Natalie Dormer som The Blonde
* Dean Norris som The Buyer
* John Leguizamo som Randy
* Goran Višnjić som Michael
* Rosie Perez som Ruth
* Rubén Blades som Jefe
* Bruno Ganz som Diamond Dealer

## Produksjon
Bradley Cooper og Jeremy Renner ble vurdert for rollen som Javier Bardem til slutt fikk. Bardem og Penélope Cruz er gift i det virkelige liv, men deler ingen scener i filmen.

Filmen er dedisert til minne for Tony Scott, filmens regissør Ridley Scotts avdøde bror.

## Referanser


## Eksterne lenker
* 
*
Prisoners

***Prisoners*** er en amerikansk thrillerfilm fra 2013. Filmen er regissert av Denis Villeneuve etter et manus av Aaron Guzikowski. De sentrale rollene spilles av Hugh Jackman, Jake Gyllenhaal, Paul Dano, Maria Bello, Viola Davis, Terrence Howard og Melissa Leo.

## Handling
Tømreren Keller Dovers (Hugh Jackman) lille datter og hennes beste venn har forsvunnet, og han mener at politiet, ledet av etterforsker Loki (Jake Gyllenhaal), ikke gjør jobben sin. Dover tar derfor loven i sine egne hender og kidnapper Alex Jones (Paul Dano), mannen han tror har bortført barna.

## Rolleliste
* Hugh Jackman som Keller Dover
* Jake Gyllenhaal som etterforsker Loki
* Viola Davis som Nancy Birch
* Maria Bello som Grace Dover
* Terrence Howard som Franklin Birch
* Melissa Leo som Holly Jones
* Paul Dano som Alex Jones
* Dylan Minnette som Ralph Dover
* Erin Gerasimovich som Anna Dover
* Kyla Drew Simmons som Joy Birch
* Wayne Duvall som Capt. Richard O'Malley
* Len Cariou som Father Dunn
* Brad James som Carter
* David Dastmalchian som Bob Taylor
* Mike Gassaway som etterforsker Rand
* Todd Truley som etterforsker Chemelinksi
* Anthony Reynolds som tjenestemannen Wedge
* J. Omar Castro som tjenestemannen Ramirez

## Annet
* Mark Wahlberg og Christian Bale skulle opprinnelig spilt hovedrollene med Bryan Singer som regissør, men den gangen ble prosjektet droppet.
* Hugh Jackman skulle spilt hovedrollen med Antoine Fuqua som regissør. Imidlertid trakk begge seg. Filmen hadde vært under planlegging i årevis før Jackman returnerte til hovedrollen. I mellomtiden hadde Leonardo DiCaprio i lang tid vært tiltenkt rollen.
* Det gikk lenge rykter om at Jessica Chastain skulle spille en rolle i filmen.

## Eksterne lenker
* 
*
Turbo (film)

***Turbo*** er en amerikansk animert eventyrkomedie fra 2013. Filmen er produsert av DreamWorks, regissert av David Soren, og har Ryan Reynolds som hovedstemme. Paul Giamatti, Michael Peña, Samuel L. Jackson, Snoop Dogg, Maya Rudolph og Michelle Rodríguez er noen av dem som også innehar stemmer i filmen.

## Handling
Hagesneglen Theo har hatt én drøm i hele sitt liv - å vinne Indy 500. Det er bare ett problem: Han er en snegle, og dermed er han svært langsom. Men når han blir utsatt for en feil, blir han plutselig i stand til å bevege seg i superfart. Han blir oppdaget av Tito, som jobber i hurtigmatbransjen, og hans lag med løpssnegler. De får ideen om å melde på Theo i billøpet så han kan konkurrere mot heltene sine. Så sneglene må nå dra til den byen for å få Theo dit før løpet starter, så han kan realisere sin umulige drøm.

## Rolleliste (stemmegivere)
* Ryan Reynolds som Theo (Turbo)
* Paul Giamatti som Chet
* Michael Peña som Tito
* Samuel L. Jackson som Whiplash
* Luis Guzmán som Angelo
* Bill Hader som Guy Gagné
* Snoop Dogg som Smoove Move
* Maya Rudolph som Burn
* Ben Schwartz som Skidmark
* Richard Jenkins som Bobby
* Ken Jeong som Kim Ly
* Michelle Rodríguez som Paz
* Kurtwood Smith som Indy CEO
* Michael Bell som White Shadow
* Mario Andretti som Dos Bros Customer / Race Official
* Dario Franchitti som Scottish Anchor / Male Tourist

## Norske stemmer
* Jan Gunnar Røise som Turbo
* Øyvind Sauvik som Chillern
* Raske Menn som Speedy, Skyggen og Sladdern
* Janne Formoe
* Henriette Steenstrup
* Øyvind B. Lyse
* Silje Hagrim Dahl
* Christoffer Staib
* Christian Skolmen

## Eksterne lenker
* 
*
Krattskog

**Krattskog** eller **krattskau**, i mindre målestokk også kalt **kjerr** (spesifisert klynge) og **kratt** (uspesifisert klynge), er tett- og sammenvokst (kronglete/infiltrert) vegetasjon over et visst område som består i en kombinasjon av uspesifiserte småvokste trær (noen steder ofte ungskog), buskas og gress av ulike sorter.

Kratt med mer eller mindre stive pigger på greinene kalles **tornekratt** eller **tornebusk**, litt avhengig av hvor stor planten er eller blir, mens piggene i seg selv kalles **torner** (torn). Eksempler på tornebusker er planter i rosefamilien (Rosaceae), som for eksempel de i hagtornslekta (*Crataegus*).

Krattskog kan opptre alene eller som et element i storvokst skog. I det siste tilfellet inngår den i begrepet underskog, som også omfatter annen type vegetasjon.

Krattskoger defineres i mange tilfeller som enten helt eller delvis/vanskelig (u)framkommelige for mennesker. I mange sammenhenger er vegetasjonstypen uønsket, enten fordi den opptar lys og næring som ellers kunne gått til annen viktig vegetasjon, eller fordi den gjør det vanskelig å bevege seg der for mennesker som har et behov for det. Vegetasjonstypen er imidlertid både framkommelig og ofte svært viktig for dyr.

Biologisk svært rike krattskoger er maquis i middelhavslandene, chaparral i California, fynbos i Sør-Afrika og caatinga i nordøstlige Brasil.

## Referanser
Het Anker

**Brouwerij Het Anker** er et flamsk bryggeri i Mechelen og ble opprinnelig grunnlagt av beginere i 1471. I 1872 ble bryggeriet kjøpt av Louis Van Breedam og fikk firmanavnet *Boonaerts & Van Breedam*, og i 1904 ble navnet endret til *Het Anker* («Ankeret»). I 1912 ble det bygget et malteri som forsynte både Het Anker og andre bryggerier.

Etter dramatiske år med to verdenskriger ble sortimentet utvidet i etterkrigstiden. Fra 1960 brygget man *Keizersbier* (keiserøl) under navnet *Gouden Carolus*, med navn etter keiser Karl V, som vokste opp i Mechelen. 

På 1990-tallet ble det investert i produksjonsanlegg for å oppnå høyere og mer stabil kvalitet, og man samarbeidet en periode med bryggeriene Riva og John Martin. Det ble åpnet *brasserie* og hotell, og i 2010 begynte man å produsere maltwhisky destillert av Gouden Carolus Tripel.

Selskapets *Lucifer*-øl (som opprinnelig ble brygget av Liefmans og så kjøpt opp av Duvel Moortgat) ble rangert som nr. 6 i en test av belgiske øltyper i 2010 i *[[The New York Times|New York Times]]*. Het Anker brygger også Dentergems Wit, et hveteøl som tidligere ble brygget av Liefmans.

Blant spesialitetene ellers er *Cuvée van de Keizer*, som brygges en gang i året i anledning fødselsdagen til Karl V og finnes som strong pale ale (*rødt*) og dark ale (*blått*).

## Referanser


## Eksterne lenker
* 
*  Vurderinger på Ratebeer.com
*  Vurderinger på Beeradvocate.com
Machete Kills

***Machete Kills*** er en amerikansk actionthriller fra 2013. Filmen er regissert av Robert Rodriguez, og har Danny Trejo i hovedrollen som Machete. Andre viktige roller spilles av Michelle Rodríguez, Mel Gibson, Jessica Alba, Carlos Estévez, Sofia Vergara, Demian Bichir, Amber Heard, Antonio Banderas, Zoe Saldana, Vanessa Hudgens, Lady Gaga, Cuba Gooding jr., William Sadler og Alexa Vega.

Den er en oppfølger til *[[Machete (film)|Machete]]* (2010), men oppnådde ikke samme suksess som den.

## Handling
Den amerikanske regjeringen rekrutterer Machete for at han skal kjempe seg gjennom Mexico og overvinne våpenhandleren Luther som har planer om å sette ut et våpen i verdensrommet som skal skape krig over hele planeten. Oppdraget ser for vanskelig ut for én mann å klare - men Machete er ingen vanlig mann.

## Rolleliste
* Danny Trejo som Machete Cortez
* Michelle Rodríguez som Luz / Shé
* Mel Gibson som våpenhandler Luther Voz
* Demian Bichir som Mendez
* Charlie Sheen (Carlos Estévez) som USAs president
* Amber Heard som Miss San Antonio
* Sofia Vergara som Madame Desdemona
* Lady Gaga som La Chameleón
* Antonio Banderas som Gregorio Cortez
* Cuba Gooding jr. som El Cameleón
* William Sadler som Sheriff Doakes
* Walton Goggins som Cameleón
* Jessica Alba som Sartana Rivera
* Alexa Vega som KillJoy
* Vanessa Hudgens som Cereza
* Tom Savini som Osiris Amanpour
* Marko Zaror som Zaror
* Electra Avellan som Nurse Mona
* Elise Avellan som Nurse Lisa

## Annet
* Prosjektet ble filmet på 29 dager. Mel Gibson ble ferdig med sitt arbeid på kun én uke.
* Gibson spiller en skurk for aller første gang i sin karriere.
* Lady Gaga gjør sin filmdebut.
* Michelle Williams ble tilbudt rollen som Miss San Antonio, men avslo. Amber Heard fikk senere rollen.
* Dette er den ellevte filmen hvor Robert Rodriguez og Danny Trejo har samarbeidet.
* Den første filmen til Charlie Sheen hvor han er kreditert under sitt virkelige navn, Carlos Estevéz.

## Referanser


## Eksterne lenker
* 
*
HORAL

**Hoge Raad voor Ambachtelijke Lambiekbieren** (bedre kjent under fortortelsen **HORAL**) er en sammenslutning av produsenter for håndverksmessig fremstilling av lambic.

Foreningen ble grunnlagt i 1997 og har som mål å fremme kultur knyttet til lambicøl og beslektede øltyper som geuze og kriek. Det arbeides mot både bryggeriene, allmennheten og lovgivere, idet man søker å beskytte øltypenes gode navn og rykte med relevant lovgivning og kvalitetsstandarder. For utadrettet informasjonsvirksomhet finnes et besøkssenter i Beersel.

## Medlemmer
Per 2024 har foreningen følgende medlemmer:
* Boon
* De Oude Cam
* De Troch
* Den Herberg
* Hanssens
* Lambiek Fabriek
* Lindemans
* Mort Subite
* Oud Beersel
* Tilquin
* Timmermans
Girardin og 3 Fonteinen, sistnevnte en av grunnleggerne, forlot organisasjonen i 2018. 

## Referanser


## Eksterne lenker
*    HORAL
* Lambic.info – HORAL
Captain Phillips

***Captain Phillips*** er en amerikansk biografisk dramafilm fra 2013. Filmen er regissert av Paul Greengrass og skrevet av Billy Ray basert på boken *A Captain's Duty: Somali Pirates, Navy SEALS, and Dangerous Days at Sea* av Richard Phillips og Stephan Talty, og har Tom Hanks i hovedrollen.

Mnnskapet fra Maersk Alabama, som seilte med kaptein Phillips, klagde over at filmen forsøkte å få kapteinen til å se heroisk ut. Men at dette ikke var tilfelle i virkeligheten. De uttalte at Richard Phillips skal ha vært selvgod og arrogant person, og at kapteinens forsettlige ignorering av mannskapets sikkerhet kan ha bidratt til at de ble angrepet av pirater. https://www.theguardian.com/film/2013/oct/14/captain-phillips-tom-hanks-real-life-no-hero

## Handling
Filmen forteller den sanne historien om kaptein Richard Phillips (Tom Hanks), som fikk kommandoen over MV Maersk Alabama,  et ubevæpnet containerskip fra en havn i Salalah, Oman, med ordre om å seile gjennom Guardafui-kanalen til Mombasa, Kenya. Men fire tungt bevæpnede pirater, ledet av Abduwali Muse, tar kontroll over skipet. Maersk Alabama var det første amerikanske lasteskipet til å bli kapret på 200 år.

## Rolleliste
* Tom Hanks som kaptein Richard Phillips
* Catherine Keener som Andrea Phillips
* Yul Vasquez som Frank Castellano
* Chris Mulkey som John Cronan
* Max Martini som Navy SEAL-kommandør.
* John Magaro som Dan Phillips
* David Warshofsky som Mike Perry
* Michael Chernus som Shane Murphy
* Maria Dizzia som Allison McColl
* Corey Johnson som Ken Quinn
* Angus MacInnes som John A. White

## Eksterne lenker
* 
*
Terahertzstråling

**Terahertzstråling**, også kalt **sub-millimeterstråling**, **terahertzbølger**, **terahertzlys**, **T-stråling**, **T-bølger**, **T-lys**, **T-lux** eller **THz**,  består i fysikken av elektromagnetiske bølger ved frekvenser fra 0,3–3&nbsp;terahertz (THz). Begrepet henviser til elektromagnetisk stråling med frekvenser mellom den høyfrekvente grensen til millimeterbølgene – 300&nbsp;gigahertz (3&nbsp;Hz) – og den lavfrekvente grensen til fjerninfrarødt lys – &nbsp;GHz (3&nbsp;Hz). Tilsvarende bølgelengder med stråling i dette bandet går fra 1&nbsp;mm til 0,1&nbsp;mm – eller 100&nbsp;μm.

## Eksterne lenker
*  Terahertz radiation: applications and sources av Eric Mueller
*  Terahertz profile on Google Scholar
*  Special Issue of Proceedings IEEE on Terahertz in Scholar Google
*  List of groups around the world doing THz time-domain spectroscopy
Diana (film)

***Diana*** er en kommende britisk biografisk dramafilm fra 2013 som omhandler prinsesse Diana. Filmen er regissert av Oliver Hirschbiegel, skrevet av Stephen Jeffreys, og har Naomi Watts i tittelrollen som prinsesse Diana.

## Handling
Filmen tar for seg de to siste årene av prinsesse Dianas (Naomi Watts) liv etter at hun skilte seg fra prins Charles, som inneholdt hennes kampanje mot landminer og forhold til kirurgen dr. Hasnat Khan (Naveen Andrews) og Dodi Al-Fayed (Cas Anvar), den nye kjæresten.

## Rolleliste
* Naomi Watts som Princess Diana
* Naveen Andrews som Dr. Hasnat Khan
* Cas Anvar som Dodi Fayed
* Laurence Belcher som Prince William
* Harry Holland som Prince Harry
* Douglas Hodge som Paul Burrell
* Geraldine James som Oonagh Toffolo
* Daniel Pirrie som Jason Fraser
* Juliet Stevenson som Sonia
* Jonathan Kerrigan som Colin
* Thusitha Jayasundera som Nasreen
* Art Malik som Samundar
* Michael Hadley som Joseph Toffolo
* Michael Byrne som Christiaan Barnard
* Raffaello Degruttola som Mario Brenna

## Eksterne lenker
* 
*